**PASKAIDROJUMA RAKSTS**

**Madonas novada pašvaldības**

**2022. gada 30. novembra saistošajiem noteikumiem Nr. 45**

**“Madonas novada pašvaldības iedzīvotāju**

**iniciatīvas projektu konkursu organizēšanas kārtība”**

|  |  |
| --- | --- |
| **Paskaidrojumu raksta sadaļas** | **Norādāmā informācija** |
| 1. Projekta nepieciešamības pamatojums | Saistošie noteikumi nepieciešami, lai veicinātu pilsoniskās sabiedrības un reliģisko organizāciju līdzdalību novada attīstībā un savas dzīves kvalitātes uzlabošanā, stiprinot vienotu Madonas novada kopienu attīstību, kas veidojas ģeogrāfiski un ar kopīgu sociālo identitāti vai interesēm, kā arī kas pašas rada un pielieto jaunus risinājumus savas ilgtspējas nodrošināšanā.  Saistošie noteikumi izdoti, pamatojoties uz likuma ”Par pašvaldībām” 43.panta trešās daļas nosacījumu, ka dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. |
| 2. Īss projekta satura izklāsts | Saistošie noteikumi paredz ikgadēju iedzīvotāju iniciatīvas projektu konkursu, lai saņemtu pašvaldības līdzfinansējumu, organizēšanas kārtību. |
| 3. Informācija par plānoto projekta ietekmi uz pašvaldības budžetu | Noteikumu izpilde tiek nodrošināta ikgadējā pašvaldības budžeta ietvaros |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumu projekts būtiski neietekmē uzņēmējdarbības vidi pašvaldības teritorijā, jo paredzēts atbalsts sabiedriski nozīmīgiem projektiem, kas nav saistīti ar peļņas gūšanu |
| 5. Informācija par administratīvajām procedūrām | Noteikumu izpildi nodrošinās Madonas novada pašvaldības darbinieki |
| 6. Informācija par konsultācijām ar privātpersonām | Saistošo noteikumu izstrādāšanai bija izveidota darba grupa, kurā piedalījās biedrības “Caritas Madona” valdes locekle. |

Domes priekšsēdētājs A. Lungevičs